నిక్కచ్చి మనిషి మాలతి చందూర్! | సారంగ
స్మరణ August 21, 2013
నిక్కచ్చి మనిషి మాలతి చందూర్!
భర్త చందూర్ తో మాలతి గారు
మాలతి చందూర్ అంటేనే తెలుగు వారికి "వంటలు పిండి వంటలు" పుస్తకం గుర్తుకు వస్తుంది. అప్పట్లో వంటల గురించి పుస్తకం తెలుగులో రావడం, సులభమైన శైలిలో అందరికీ అర్థం అయ్యే విధంగా ఉండటం అందరినీ చాలా ఆకర్షించింది.
ఈ పుస్తకం యొక్క తొలి ఎడిషన్ కాపీ నా దగ్గర ఉందని గర్వంగా చెప్పుకుంటున్నాను.
మాలతి చందూర్ గారి ప్రమదావనం అప్పట్లో ఆంధ్రప్రభలో నలబై ఏళ్ళు నిర్విరామంగా వచ్చింది. ఎటువంటి సమస్యలకైనా, అది ప్రపంచ చరిత్ర గురించి కానీయండి, అప్పలమ్మ ఇంట్లో వచ్చిన సమస్య అయినా కానీయండి ఆమె చెప్పే విషయాలు, సూచించే పరిష్కారాలు మిగిలిన వాళ్లకి కూడా మార్గదర్శకంగా ఉంటాయి.
1955లో 'ప్రమదావనం' లో ఆమె ఇచ్చిన జవాబులు నా డైరీలో వ్రాసుకుని పెట్టుకున్నాను.
"ఎంత మహోజ్వలమైన ప్రేమ అయినా ఆరు నెలలు దాటే సరికి వెచ్చాల ఖర్చు అడుగుతుంది."
"ముసలి అత్తగార్లను వృద్ధాశ్రమానికి తరిమేసే కోడళ్ళు, ముందు ముందు తమకీ ఆ గతి పట్టడానికి ఆస్కారం ఉందని గ్రహించాలి."
ఎవరూ లేని వాళ్లకి వృద్ధాశ్రమం ఆసరాగా ఉండడం సబబు. కానీ కన్నవాళ్ళు ఉన్నా చూసుకునే దిక్కులేక జీవితపు చరమ దశను ఆశ్రమంలో గడపాల్సి రావడం నిజంగా దుర్భరం.
ఆమెతో నా పరిచయం దాదాపు పదేళ్ళ క్రితం జరిగింది. తమిళ సినిమా డైరక్టర్ శ్రీ ముక్తా శ్రీనివాసన్ గారికి విశ్వనాధ సత్యనారాయణగారి గురించి, ఆయన రచనల గురించి వివరాలు సేకరించి తమిళంలో తనకి ఇవ్వమని అడిగిన సందర్భంలో(రేడియోలో ఇతర భాషా రచయితలు పరిచయం చేసే ఒక కార్యక్రమం కోసం) మాలతి చందూర్ గారిని వారి ఇంటికి వెళ్లి కలిసాను. చిన్న వయస్సులో ప్రమదావనంలో ప్రశ్నలు – జవాబులు శీర్షిక ద్వారా పరిచయమైన ప్రఖ్యాత రచయిత్రిని నేరుగా కలుసుకున్నప్పుడు ఎంత ఉద్వేగం చెందానో మాటల్లో చెప్పలేను. చూడడానికి చాలా సింపుల్ గా ఉన్నారు. తన అభిప్రాయాలను నిక్కచ్చిగా తెలియచేసే మనిషి.
తెలుగు నుంచి తమిళంలోకి, తమిళంనుంచి తెలుగులోకి అనువాదం చేస్తున్నానని నన్ను నేను పరిచయం చేసుకున్నప్పుడు నా రచనల గురించి అడిగి తెలుసుకున్నారు.
మాటల మధ్యలో ఆమె రచయితకీ పాఠకులకీ మధ్య కొంచం అంతరం ఉంటేనే బాగా ఉంటుంది అని అంటూ వివరణ ఇచ్చారు. రచనలు చదివిన పాఠకుడు రచయిత గురించి ఎంతో గొప్పగా ఊహించుకుంటాడు. వాళ్ళు గానీ రచయితతో ఎక్కువగా పరిచయం పెంచుకుంటే, వాళ్ళు ఊహించుకున్నంత గొప్పగా ఆ రచయిత ఉండక పోతే చాలా నిరాశ చెందుతారు. రచయితలు దివినుంచి దిగి వచ్చిన వాళ్ళు కాదు. వాళ్ళకీ కొన్ని బలహీనతలు, అంతో ఇంతో స్వార్థం ఉండొచ్చు. ఆ పార్శ్వం పాఠకులకి తెలియకుండా ఉండడమే మంచిది అని ఆవిడ అన్నప్పుడు నిజమే కదా అనిపించింది.
ఒక సారి చెన్నైలో రచయిత్రి డి.కామేశ్వరి గారి చెల్లెలి ఇంట్లో కామేశ్వరి, మాలతి చందూర్, ఆమె సహోదరి శ్రీమతి శారద వాళ్ళందరితో నేను, అందరూ కలిసి చిన్నపాటి విందు భోజనం, సాహిత్య చర్చ జరిగిన ఆ మధుర క్షణాలను ఎప్పటికీ మరిచి పోలేను. ఆరోజు శారద గారు నా మొహమాటం చూసి "సిగ్గు లేకుండా తినండి" అని జోక్ చేస్తూ సిగ్గు పడకుండా తినండి అని చెప్పడమే తన ఉద్దేశ్యం అయినా తిండి ముందు సిగ్గు పడితే పని జరగదు కదా అని వ్యాఖ్యానించారు.
"హృదయనేత్రి" అన్న నవలకి మాలతి చందూర్ గారికి సాహిత్య అకాడమి ఆవార్డు వచ్చింది. ఈ నవలను శ్రీమతి శాంతాదత్ గారు "IDHAYA VIZHIKAL" అన్న పేరుతో తమిళంలో అనువదించారు.
భూమిపుత్రి, మనసులోని మనసు, శిశిర వసంతం, కలల వెలుగు, ఆలోచించు, రెక్కలు ముక్కలు ఇలా వాసిలో ఆమె చేసిన రచనలు కొన్ని మాత్రమే అయినా వాస్తవానికి దగ్గరగా ఉంటాయి. ముఖ్యంగా స్త్రీ పాత్రలను బేలగా కాకుండా ఆత్మ గౌరవంతో సమస్యలను ఎదుర్కునే విధంగా చిత్రీకరిస్తారు.
ఎన్నోఆంగ్ల నవలలను కధా మంజరి అన్న పేరిట పరిచయం చేసారు. తమిళ రచయిత D.జయకాంతన్ గారి నవలను "కొన్ని సమయాలల్లో కొంత మంది మనుషులు", N. పార్థసారధి గారి నవలను "సమాజం కోరల్లో", శివశంకరి గారి నవలను "ఓ మనిషి కధ " అన్న పేరిట తెలుగు పాఠకులకి అందించారు.
ఆమె రచనల్లో నాకు చాలా నచ్చిన నవల "శతాబ్ది సూరీడు." దాన్ని తమిళంలో అనువదించడానికి ఆమె అనుమతి తీసుకున్నాను గాని ఇంకా మొదలు పెట్టలేదు. ఆమెకి నివాళిగా వెంటనే ఆ నవలను తమిళంలో తేవాలని, తమిళ పాఠకులకి ఆమెను పరిచయం చేయాలని నా కోరిక.
రచనా వ్యాసంగంలోరాణించి, అందరి మన్ననలనూ పొంది, తన రచనల ద్వారా సమాజానికి మంచి మార్గం చూపించిన మాలతి చందూర్ గారు చిరస్మరణీయులు.
nikkacchi manishi maalati chandur! | saaranga
smarana August 21, 2013
nikkacchi manishi maalati chandur!
bharta chandur thoo maalati gaaru
maalati chandur antene telugu vaariki "vantalu pindi vantalu" pustakam gurtuku vastundi. appatlo vantala gurinchi pustakam telugulo ravadam, sulabhamaina saililo andarikee artham ayye vidhamgaa undatam andarinee chala aakarshinchindi.
ee pustakam yokka toli edition kaapi naa daggara undani garvamgaa cheppukuntunnanu.
maalati chandur gaari pramadaavanam appatlo aandhraprabhalo nalabai ellu nirviraamamgaa vachindi. etuvanti samasyalakainaa, adhi prapancha charitra gurinchi kaneeyandi, appalamma intlo vachina samasya aina kaneeyandi aame cheppe vishayaalu, suchinche parishkaaraalu migilina vaallaki kuudaa maargadarsakamgaa untaayi.
1955loo 'pramadaavanam' loo aame ichina javaabulu naa dirilo vraasukuni pettukunnaanu.
"entha mahojvalamaina prema aina aaru nelalu daate sariki vecchaala kharchu adugutundi."
"musali attagaarlanu vruddhaashramaaniki tarimese kodallu, mundu mundu tamakee aa gathi pattadaaniki askaram undani grahinchaali."
evaruu laeni vaallaki vruddhaashramam aasaraagaa undadam sababu. cony kannavaallu unna chusukune dikkuleka jeevitapu charama dasanu aashramamlo gadapalsi ravadam nijamgaa durbharam.
aametho naa parichayam daadaapu padella kritam jarigindi. tamila sinima diracter shree mukta srinivasan gaariki vishwanaadha satyanaaraayanagaari gurinchi, aayana rachanala gurinchi vivaraalu sekarinchi tamilamlo tanaki ivvamani adigina sandarbhamlo(radiolo itara bhasha rachayitalu parichayam chese oka kaaryakramam kosam) maalati chandur gaarini vaari intiki velli kalisanu. chinna vayassulo pramadaavanamlo prasnalu – javaabulu sheershika dwara parichayamaina prakhyaata rachayitrini nerugaa kalusukunnappudu entha udvegam chendano maatallo cheppalenu. chudadaniki chala simpul gaa unnaaru. tana abhipraayaalanu nikkacchigaa teliyachese manishi.
telugu nunchi tamilamloki, tamilamnunchi teluguloki anuvaadam chestunnanani nannu nenu parichayam chesukunnappudu naa rachanala gurinchi adigi telusukunnaru.
maatala madhyalo aame rachayitaki paatakulakii madhya koncham antaram untene baga untundi ani antuu vivarana icharu. rachanalu chadivina paatakudu rachayita gurinchi entho goppagaa oohinchukuntaadu. vaallu gaanee rachayithatho ekkuvagaa parichayam penchukunte, vaallu oohinchukunnanta goppagaa aa rachayita undaka pothe chala niraasa chendutaaru. rachayitalu divinunchi digi vachina vaallu kaadu. vaallakee konni balaheenatalu, antho intho swaartham undochu. aa paarshvam paatakulaki teliyakunda undadame manchidi ani aavida annappudu nijame kada anipinchindi.
oka saari chennailo rachayitri di.kameshwari gaari chelleli intlo kameshwari, maalati chandur, aame sahodari srimati saarada vaallandarito nenu, andaruu kalisi chinnapati vindu bhojanam, saahitya charcha jarigina aa madhura kshanaalanu eppatiki marichi polenu. aaroju saarada gaaru naa mohamatam chusi "siggu lekunda tinandi" ani jok chestu siggu padakunda tinandi ani cheppadame tana uddesyam aina tindi mundu siggu padithe pani jaragadu kada ani vyaakhyaaninchaaru.
"hrudayanetri" anna navalaki maalati chandur gaariki saahitya akadami aavaardu vachindi. ee navalanu srimati santadat gaaru "IDHAYA VIZHIKAL" anna paerutho tamilamlo anuvadinchaaru.
bhoomiputri, manasuloni manasu, sisira vasantam, kalala velugu, aalochinchu, rekkalu mukkalu ilaa vaasilo aame chesina rachanalu konni matrame aina vaastavaaniki daggaragaa untaayi. mukhyamgaa stree paatralanu belagaa kakunda aatma gowravamtho samasyalanu edurkune vidhamgaa chitrikaristaaru.
ennoangla navalalanu kadha manjari anna paerita parichayam chesaru. tamila rachayita D.jayakantan gaari navalanu "konni samayaalallo kontha mandi manushulu", N. paarthasaaradhi gaari navalanu "samajam korallo", sivasankari gaari navalanu "oo manishi kadha " anna paerita telugu paatakulaki andinchaaru.
aame rachanallo naaku chala nachina navala "satabdi sureedu." daanni tamilamlo anuvadinchadaaniki aame anumati teesukunnaanu gaani inka modalu pettaledu. aameki nivaaligaa ventane aa navalanu tamilamlo tevalani, tamila paatakulaki aamenu parichayam cheyalani naa korika.
rachana vyaasangamlooraaninchi, andari mannanalanuu pondi, tana rachanala dwara samaajaaniki manchi maargam chuupinchina maalati chandur gaaru chirasmaraneeyulu.